Berlingske Tidende, 1827-02-05
Onsdagen den 24de dennes bemærkedes, ved Solens Opgang, fra Waldemar Slot en Baad med 2de Mennesker, siddende fast i Jsen i den saakaldte Lunge Bugt, omtrent 1/4 Miil fra det nærmeste Land, og midt imellem Slottet og Wemmenæs Bye. Medens der blev truffet Anstalter til at udsætte Seils=Baade i det aabne Vand, og mindre Baade at bringes paa Slæder til det, den i Jsen fastsiddende Baad nærmeste Punkt af Land-Jorden, løbe endeel, paa Slottets Skriverstue til Skatters Erlæggelse sig befindende Troense Søfolk, i største Hast hjem for at hente mere Mandskab; og i meget kort Tid saae man fra forskjellige Punkter flere Baade under Seil, for, fra Søsiden at arbeide sig igjennem Jsen, de Fastsiddende til Hielp. medens Andre af disse brave Sømænd fra Landsiden, hvortil Jsen laae, forsøgt det samme men uagtet al Anstrængelse i den stærke Storm og Snee, fandt tes det umuligt, og Kl. 2 om Eftermiddagen vare alle igjen samlede ved Slottet, med den sørgelige Efterretning, at Redning næsten ei var tænkelig, og fra Søsiden aldeles umulig; dog, en Skare af Sømænd, hvoriblandt fandtes Førere af større og mindre Skibe, Styrmænd saavelsom simple Matroser, givte og ugivte, alle glødende af menneskekjærlig Jver for at redde de i Jsen siddende, bleve enige om, strax endnu at gjøre et Forsøg fra Landsiden, og i et Øieblik var en Jolle, Fjelle, Linter, Baadshager og hvad som kunde tjene til Hensigtens Opnaaelse, paa forspændte Slæder, der bragte alt til Landpynten, nærmest den i Jsen siddende Baad. Først ved Solens Nedgang blev Man istand til at gaae ud med en Jolle og et mindre fladbundet Fartøi, der begge igjennem Skraa=Jsen, der laa et langt Stykke fra Landet, for det meste bleve skudte af Folk, der gik i Vandet; siden blev det mindre Fartøi trukket hele Veien af Folk, der gik paa udlagte Fjelle, og desuagtet ofte brak igjennem Jsen, undertiden til Halsen. Jollen, der slet ikke kunde bæres af Jsen, maatte vende tilbage. Fra det begyndte at mørknes, brændte Fyhr i Landkanten, tjenlige til Retnings=Punkter for det til Redning udgangne Mandskab. Om Natten, omtrent Klokken 12, var det lille Fartøi den fastsiddende Baad saa nær, at de deri værende Folk kunde anraabes; men det varede endnu noget, inden man kunde komme til dem, og da man i Land i flere Timer ikke hørte noget til Mandskabet i det til Redning udgangne Fartøi, begyndte man ogsaa at frygte for dette. En Slæde hentede i en Hast fra Troense endnu et lidet fladbundet Fartøi, hvormed atter 4 raske Mænd gik ud Kl. 2 om Natten, deres Kammerater til Hjælp. - Efter et Par Timer hørte de dem tale, og erholdt den glade Efterretning, at de Ulykkelige, der uden Proviant havde siddet 40 Timer i Jsen, vare reddede, og fandtes i det lille Fartøi, som 4 Mand nu stræbte at bringe frem, men hvortil Kræfterne neppe meere vare tilstrækkelige. Kl. 7 først naardes Landet og Kl. 8 om Morgenen ankom ved Waldemars Slot. Slæden med de Reddede, fulgte af de jublende Skarer af dem, der havde været behjelpelige dertil. De Reddede ere fra Byen Marstal paa Ærøe; - de kom fra How paa Langeland, og bleve i Sneefog, efter at deres Aarer vare brækkede, af Strømmen drevne ind i Jsen, hvori de til bragte 40 Timer uden Proviant og uden mindste Haab at reddes, indtil de om Natten ved det antændte Blus saae, at Menneskevenner vare ifærd dermed. Dem fattes ikke det mindste, og de paastaae, ikke at have følt synderligt til Hunger eller Kulde i de 40 Timer. Den af Troense Søfolk i hele 22 Timer udviste, næsten overmenneskelige Anstrengelse - Deres Mod og Menneskekjerlighed -er ophøiet over al Roes: - men ikke mindre fortjener at paaskiønnes, at af Wemmenæs Landboere gjordes betydelige Anstrengelser, for, med en Baad at komme igjennem Jsen og paa samme de Ulykkelige til Hielp; og at Stedets civile Øvrighed, Birkedommer von Krogh, med maaskee 100 Frivillige, hele Natten forblev ved Strandbredden for at vedligeholde Blussene og have i Beredskal alt, hvad som til Redning Inde benyttes. Saadanne glædelige Tegn paa ægte Humanitet bør komme til almindelig Kundskab, og derfor meddeles Dette de bekjendte humane Udgivere af de Fyenske Ugeblade, Indsenderen.